Ericu950/Stoicheia-meter-silver huggingface dataset:
ἀρχίδαμος ὁ Ἀγησιλάου καταπελτικὸν ἰδὼν βέλος τότε πρῶτον ἐκ Σικελίας κομισθὲν ἀνεβόησεν , ὦ Ἡράκλεις , ἀπόλωλεν ἀνδρὸς ἀρετά .
ὁ δὲ νεώτερος Ἆγις , Δημάδου λέγοντος ὅτι τὰ Λακωνικὰ ξίφη διὰ μικρότητα καταπίνουσιν οἱ θαυματοποιοί , καὶ μήν , ἔφη , μάλιστα οἱ Λακεδαιμόνιοι τῶν πολεμίων τοῖς ξίφεσιν ἐφικνοῦνται .
τῷ δὲ προδότῃ παραδοῦναι στρατιώτας τῶν ἐφόρων κελευόντων , οὐκ ἔφη πιστεύειν τοὺς ἀλλοτρίους τῷ προδόντι τοὺς ἰδίους .
κλεομένης πρὸς τὸν ὑπισχνούμενον αὐτῷ δώσειν ἀλεκτρυόνας ἀποθνῄσκοντας ἐν τῷ μάχεσθαι , μὴ σύ γε , εἶπεν , ἀλλὰ δός μοι τοὺς κατακτείνοντας ἐν τῷ μάχεσθαι .
παιδάρητος οὐκ ἐγκριθεὶς εἰς τοὺς τριακοσίους , ἥτις ἦν ἐν τῇ πόλει πρωτεύουσα τιμὴ τῇ τάξει , ἱλαρὸς καὶ μειδιῶν ἀπῄει , χαίρειν λέγων εἰ τριακοσίους ἡ πόλις ἔχει πολίτας ἑαυτοῦ βελτίονας .
δαμωνίδας δὲ ταχθεὶς εἰς τὴν τελευταίαν τοῦ χοροῦ τάξιν ὑπὸ τοῦ τὸν χορὸν ἱστάντος , εὖγε , εἶπεν , ἐξεῦρες πῶς καὶ αὕτη ἔντιμος γένηται .
Νικόστρατος ὁ τῶν Ἀργείων στρατηγὸς ὑπὸ Ἀρχιδάμου χωρίον τι προδοῦναι παρακαλούμενος ἐπὶ χρήμασι πολλοῖς καὶ γάμῳ Λακαίνης ἣν βούλεται δίχα τῶν βασιλικῶν , ἀπεκρίνατο μὴ εἶναι τὸν Ἀρχίδαμον ἀφ Ἡρακλέους ·
τὸν μὲν γὰρ Ἡρακλέα περιιόντα τοὺς κακοὺς κολάζειν , Ἀρχίδαμον δὲ τοὺς ἀγαθοὺς κακοὺς ποιεῖν 0 .
Εὐδαμίδας ἰδὼν ἐν Ἀκαδημείᾳ Ξενοκράτην πρεσβύτερον ἤδη μετὰ τῶν μαθητῶν φιλοσοφοῦντα καὶ πυθόμενος ὅτι τὴν ἀρετὴν ζητεῖ , πότε οὖν , εἶπεν , αὐτῇ χρήσεται ;
πάλιν ἀκούσας φιλοσόφου διαλεχθέντος ὅτι μόνος ἀγαθὸς στρατηγὸς ὁ σοφός ἐστιν , ὁ μὲν λόγος , ἔφη , θαυμαστός , ὁ δὲ λέγων οὐ περισεσάλπισται 0 .
ἀντίοχος ἐφορεύων , ὡς ἤκουσεν ὅτι Μεσσηνίοις Φίλιππος τὴν χώραν ἔδωκεν , ἠρώτησεν εἰ καὶ τὸ κρατεῖν αὐτοῖς μαχομένοις περὶ τῆς χώρας ἔδωκεν .
ἀνταλκίδας πρὸς τὸν Ἀθηναῖον ἀμαθεῖς ἀποκαλοῦντα τοὺς Λακεδαιμονίους , μόνοι γοῦν , εἶπεν , ἡμεῖς οὐδὲν μεμαθήκαμεν κακὸν παρ ὑμῶν .
ἑτέρου δὲ Ἀθηναίου πρὸς αὐτὸν εἰπόντος , ἀλλὰ μὴν ἡμεῖς ἀπὸ τοῦ Κηφισοῦ πολλάκις ὑμᾶς ἐδιώξαμεν , ἡμεῖς δὲ οὐδέποτε , εἶπεν , ὑμᾶς ἀπὸ τοῦ Εὐρώτα 0 .
σοφιστοῦ δὲ μέλλοντος ἀναγινώσκειν ἐγκώμιον Ἡρακλέους , ἔφη , τίς γὰρ αὐτὸν ψέγει ;
ἐπαμεινώνδου τοῦ Θηβαίου στρατηγοῦντος , οὐδέποτε πανικὸς θόρυβος ἐνέπεσεν εἰς τὸ στρατόπεδον .
ἔλεγε δὲ τὸν ἐν πολέμῳ θάνατον εἶναι κάλλιστον .
τῶν δὲ ὁπλιτῶν δεῖν ἀπέφαινεν εἶναι τὸ σῶμα γεγυμνασμένον οὐκ ἀθλητικῶς μόνον ἀλλὰ καὶ στρατιωτικῶς ·
διὸ καὶ τοῖς πολυσάρκοις ἐπολέμει , καί τινα τοιοῦτον ἀπήλασε τῆς στρατιᾶς εἰπὼν ὅτι μόλις αὐτοῦ σκέπουσι τὴν γαστέρα ἀσπίδες τρεῖς ἢ τέσσαρες , δι ἣν οὐχ ἑώρακεν αὑτοῦ τὸ αἰδοῖον .
οὕτω δὲ ἦν εὐτελὴς περὶ τὴν δίαιταν ὥστε κληθεὶς ἐπὶ δεῖπνον ὑπὸ γείτονος εὑρὼν πεμμάτων καὶ ὄψων καὶ μύρων παρασκευὴν ἀπῆλθεν εὐθύς , εἰπών , ἐγώ σε θύειν ᾠόμην οὐχ ὑβρίζειν .
τοῦ δὲ μαγείρου τοῖς συνάρχουσιν ἡμερῶν τινων δαπάνην ἀπολογιζομένου , πρὸς μόνον ἠγανάκτησε τὸ πλῆθος τοῦ ἐλαίου ·
θαυμασάντων δὲ τῶν συναρχόντων , οὐ τὸ τῆς δαπάνης ἔφη λυπεῖν αὐτόν , ἀλλ εἰ τοσοῦτον ἔλαιον ἐντὸς παραδέδεκται τοῦ σώματος .
ἑορτὴν δὲ τῆς πόλεως ἀγούσης καὶ πάντων ἐν πότοις καὶ συνουσίαις ὄντων , ἀπήντησέ τινι τῶν συνήθων αὐχμηρὸς καὶ σύννους βαδίζων θαυμάζοντος δὲ καὶ πυνθανομένου τί δὴ μόνος οὕτως ἔχων περίεισιν , ὅπως , εἶπεν , ἐξῇ πᾶσιν ὑμῖν μεθύειν καὶ ῥᾳθυμεῖν .
ἄνθρωπον δὲ φαῦλον ἐξημαρτηκότα τι τῶν μετρίων , τοῦ μὲν Πελοπίδα παρακαλοῦντος , οὐκ ἀφῆκε , τῆς δ ἐρωμένης δεηθείσης , ἀφῆκεν , εἰπὼν ὅτι τοιαῦτα πρέπει λαμβάνειν ἑταιριδίοις , ἀλλὰ μὴ στρατηγοῖς .
ἐπεὶ δὲ Λακεδαιμονίων ἐπιστρατευομένων ἀνεφέροντο χρησμοὶ τοῖς Θηβαίοις , οἱ μὲν ἧτταν οἱ δὲ νίκην φράζοντες , ἐκέλευε τοὺς μὲν ἐπὶ δεξιὰ τοῦ βήματος θεῖναι τοὺς δὲ ἐπ ἀριστερά 0 1 .
τεθέντων δὲ πάντων , ἀναστὰς εἶπεν , ἐὰν μὲν ἐθελήσητε τοῖς ἄρχουσι πείθεσθαι καὶ τοῖς πολεμίοις ὁμόσε χωρεῖν , οὗτοι ὑμῖν εἰσὶν οἱ χρησμοί , δείξας τοὺς βελτίονας ·
ἐὰν δὲ ἀποδειλιάσητε πρὸς τὸν κίνδυνον , ἐκεῖνοι , πρὸς τοὺς χείρονας ἰδών 0 .
πάλιν δὲ προσάγων τοῖς πολεμίοις , βροντῆς γενομένης καὶ τῶν περὶ αὐτὸν πυνθανομένων τί σημαίνειν οἴεται τὸν θεόν , ἐμβεβροντῆσθαι τοὺς πολεμίους εἶπεν ὅτι τοιούτων χωρίων ἐγγὺς ὄντων , ἐν τοιούτοις στρατοπεδεύουσιν .
ἥδιστον δὲ πάντων αὑτῷ τῶν γεγονότων καλῶν καὶ ἀγαθῶν ἔλεγε τὸ τοῦ πατρὸς ἔτι ζῶντος καὶ τῆς μητρὸς ἐν Λεύκτροις νικῆσαι Λακεδαιμονίους .
εἰωθὼς δὲ φαίνεσθαι τὸν ἄλλον χρόνον ἀληλιμμένος τὸ σῶμα καὶ φαιδρὸς τῷ προσώπῳ , μετὰ τὴν μάχην ἐκείνην τῇ ὑστεραίᾳ προῆλθεν αὐχμηρὸς καὶ ταπεινός ·
τῶν δὲ φίλων ἐρωτώντων μή τι λυπηρὸν αὐτῷ συμπέπτωκεν , οὐδέν , εἶπεν , ἀλλ ἐχθὲς ᾐσθόμην ἐμαυτοῦ μεῖζον ἢ καλῶς ἔχει φρονήσαντος 0 ·
διὸ σήμερον κολάζω τὴν ἀμετρίαν τῆς χαρᾶς .
εἰδὼς δὲ τοὺς Σπαρτιάτας ἐπικρυπτομένους τὰ τοιαῦτα συμπτώματα , καὶ βουλόμενος ἐξελέγξαι τὸ μέγεθος τῆς συμφορᾶς αὐτῶν , οὐχ ὁμοῦ πᾶσι νεκρῶν ἀναίρεσιν ἀλλ ἑκάστοις κατὰ πόλιν ἔδωκεν , ὥστε πλείονας ἢ χιλίους ὄντας ὀφθῆναι τοὺς Λακεδαιμονίων .
ἰάσονος δὲ τοῦ Θετταλῶν μονάρχου συμμάχου μὲν εἰς Θήβας παραγενομένου , δισχιλίους δὲ χρυσοῦς τῷ Ἐπαμεινώνδᾳ πέμψαντος ἰσχυρῶς πενομένῳ , τὸ μὲν χρυσίον οὐκ ἔλαβε , τὸν δὲ Ἰάσονα θεασάμενος , ἀδίκων , ἔφη , χειρῶν ἄρχεις αὐτὸς δὲ πεντήκοντα δραχμὰς δανεισάμενος παρά τινος τῶν πολιτῶν , ἐφόδιον τῆς στρατιᾶς , ἐνέβαλεν εἰς Πελοπόννησον .
αὖθις δὲ τοῦ Περσῶν βασιλέως τρισμυρίους δαρεικοὺς ἀποστείλαντος αὐτῷ , καθήψατο πικρῶς Διομέδοντος , εἰ τοσοῦτον πλοῦν πέπλευκε διαφθερῶν Ἐπαμεινώνδαν ·
πρὸς δὲ τὸν βασιλέα λέγειν ἐκέλευσεν ὅτι τὰ συμφέροντα Θηβαίοις φρονῶν ἔξει προῖκα φίλον Ἐπαμεινώνδαν , τὰ δὲ μὴ συμφέροντα πολέμιον 0 .
ἐπεὶ δὲ Ἀργεῖοι μὲν ἐγένοντο σύμμαχοι Θηβαίων , Ἀθηναίων δὲ πρέσβεις εἰς Ἀρκαδίαν παραγενόμενοι κατηγόρουν ἀμφοτέρων , καὶ Καλλίστρατος ὁ ῥήτωρ ὠνείδισε τὸν Ὀρέστην καὶ τὸν Οἰδίποδα ταῖς πόλεσιν , ἐπαναστὰς ὁ Ἐπαμεινώνδας , ὁμολογοῦμεν , ἔφη , καὶ παρ ἡμῖν πατροκτόνον γενέσθαι καὶ παρ Ἀργείοις μητροκτόνον ·
ἀλλὰ τοὺς ταῦτα δράσαντας ἡμεῖς μὲν ἐξεβάλομεν , Ἀθηναῖοι δὲ ὑπεδέξαντο .
πρὸς δὲ τοὺς Σπαρτιάτας πολλὰ καὶ μεγάλα τῶν Θηβαίων κατηγορήσαντας , οὗτοι μέντοι , εἶπεν , ὑμᾶς βραχυλογοῦντας ἔπαυσαν .
ἐπεὶ δὲ Ἀλέξανδρον τὸν Φεραίων τύραννον πολέμιον ὄντα Θηβαίων Ἀθηναῖοι φίλον ἐποιήσαντο καὶ σύμμαχον ὑποσχόμενον αὐτοῖς ἡμιωβολίου τὴν μνᾶν κρεῶν ὤνιον παρέξειν , ἡμεῖς δέ , ἔφη ὁ Ἐπαμεινώνδας , ξύλα προῖκα παρέξομεν Ἀθηναίοις ἐπὶ τὰ κρέα ταῦτα ·
τὴν γὰρ χώραν αὐτῶν τεμοῦμεν , ἂν πολυπραγμονῶσι .
τοὺς δὲ Βοιωτοὺς ὑπὸ σχολῆς ἐκλυομένους ἀεὶ βουλόμενος ἐν τοῖς ὅπλοις συνέχειν , ὁπότε βοιωτάρχης αἱρεθείη , παραινῶν ἔλεγεν , ἔτι βουλεύσασθε , ἄνδρες ·
ἐὰν γὰρ ἐγὼ στρατηγῶ , στρατευτέον ἐστὶν ὑμῖν 0 ·
καὶ τὴν χώραν ὑπτίαν οὖσαν καὶ ἀναπεπταμένην πολέμου ὀρχήστραν προσηγόρευεν , ὡς μὴ δυναμένους κρατεῖν αὐτῆς , ἂν μὴ τὴν χεῖρα διὰ πόρπακος ἔχωσι .
τοῦ δὲ Χαβρίου περὶ Κόρινθον ὀλίγους τινὰς τῶν Θηβαίων ὑπὸ τὰ τείχη φιλομαχοῦντας καταβαλόντος καὶ στήσαντος τρόπαιον , ὁ Ἐπαμεινώνδας καταγελῶν ἔφη , ἐνταῦθα δεῖ οὐ τρόπαιον ἀλλὰ Ἑκάταιον ἑστάναι τὴν γὰρ Ἑκάτην ἐπιεικῶς ἐν ταῖς πρὸ τῶν πυλῶν ἱδρύοντο τριόδοις .
ἀπαγγείλαντος δέ τινος ὡς Ἀθηναῖοι στράτευμα καινοῖς κεκοσμημένον ὅπλοις εἰς Πελοπόννησον ἀπεστάλκασι , τί οὖν , εἶπεν , Ἀντιγενίδας στένει καινοὺς Τελλῆνος αὐλοὺς ἔχοντος ;
ἦν δὲ αὐλητὴς ὁ μὲν Τελλὴν κάκιστος , ὁ δὲ Ἀντιγενίδας κάλλιστος 0 .
τὸν δὲ ὑπασπιστὴν αἰσθόμενος εἰληφότα χρήματα πολλὰ παρ ἀνδρὸς αἰχμαλώτου γεγονότος , ἐμοὶ μέν , εἶπεν , ἀπόδος τὴν ἀσπίδα , σεαυτῷ δὲ πρίω καπηλεῖον , ἐν ᾧ καταζήσεις ·
οὐκέτι γὰρ ἐθελήσεις κινδυνεύειν ὁμοίως εἷς τῶν πλουσίων γεγονὼς καὶ μακαρίων .
ἐρωτηθεὶς δὲ πότερον ἑαυτὸν ἡγεῖται βελτίονα στρατηγὸν ἢ Χαβρίαν ἢ Ἰφικράτην δύσκριτον , εἶπεν , ἕως ζῶμεν .
ἐπεὶ δὲ ἐκ τῆς Λακωνικῆς ὑποστρέψας ἔφευγε θανάτου δίκην μετὰ τῶν συστρατήγων , ὡς ἐπιβαλὼν τῇ βοιωταρχίᾳ παρὰ τὸν νόμον τέσσαρας μῆνας , τοὺς μὲν συνάρχοντας ἐκέλευεν εἰς ἑαυτὸν ἀναφέρειν τὴν αἰτίαν ὡς ἐκβιασθέντας , αὐτὸς δὲ οὐκ ἔφη βελτίονας ἔχειν τῶν ἔργων λόγους ·
εἰ δὲ δεῖ τι πάντως εἰπεῖν πρὸς τοὺς δικαστάς , ἀξιοῦν , ἂν ἀποκτείνωσιν αὐτόν , ἐπιγράψαι τῇ στήλῃ τὴν καταδίκην , ὅπως οἱ Ἕλληνες εἰδῶσιν ὅτι μὴ βουλομένους Θηβαίους Ἐπαμεινώνδας ἠνάγκασε τὴν Λακωνικὴν πυρπολῆσαι , πεντακοσίοις ἐνιαυτοῖς ἀδῄωτον οὖσαν οἰκίσαι δὲ Μεσσήνην δι ἐτῶν τριάκοντα καὶ διακοσίων συντάξαι δὲ καὶ συναγαγεῖν εἰς τ αὐτὸν Ἀρκάδας ·
ἀποδοῦναι δὲ τοῖς Ἕλλησι τὴν αὐτονομίαν .
ταῦτα γὰρ ἐπράχθη κατ ἐκείνην τὴν στρατείαν .
ἐξῆλθον οὖν οἱ δικασταὶ σὺν πολλῷ γέλωτι μη δὲ τὰς ψήφους ἐπ αὐτὸν ἀναλαβόντες .
ἐν δὲ τῇ τελευταίᾳ μάχῃ τρωθεὶς καὶ κομισθεὶς ἐπὶ σκηνὴν ἐκάλει Δαΐφαντον , εἶτα μετ ἐκεῖνον Ἰολαΐδαν 0 ·
τεθνάναι δὲ τοὺς ἄνδρας πυθόμενος ἐκέλευε διαλύεσθαι πρὸς τοὺς πολεμίους , ὡς οὐκ ὄντος αὐτοῖς στρατηγοῦ .
καὶ τῷ λόγῳ τὸ ἔργον ἐμαρτύρησεν ὡς εἰδότος ἄριστα τοὺς πολίτας .
πελοπίδας ὁ συστράτηγος Ἐπαμεινώνδου , τῶν φίλων αὐτὸν ἀμελεῖν λεγόντων πράγματος ἀναγκαίου , χρημάτων συναγωγῆς , ἀναγκαῖα τὰ χρήματα νὴ Δία , εἶπε , τούτῳ Νικοδήμῳ , δείξας χωλὸν καὶ ἀνάπηρον ἄνθρωπον 0 .
τῆς δὲ γυναικός , ἐπὶ μάχην ἐξιόντος αὐτοῦ , δεομένης σῴζειν ἑαυτόν , ἄλλοις ἔφη δεῖν τοῦτο παραινεῖν , ἄρχοντι δὲ καὶ στρατηγῷ σῴζειν τοὺς πολίτας .
εἰπόντος δέ τινος τῶν στρατιωτῶν , ἐμπεπτώκαμεν εἰς τοὺς πολεμίους , τί μᾶλλον , εἶπεν , ἢ εἰς ἡμᾶς ἐκεῖνοι 0 1 ;
ἐπεὶ δὲ παρασπονδηθεὶς ὑπὸ Ἀλεξάνδρου τοῦ Φεραίων τυράννου καὶ δεθεὶς κακῶς αὐτὸν ἔλεγεν , εἰπόντος ἐκείνου , σπεύδεις ἀποθανεῖν ;
πάνυ μὲν οὖν , εἶπεν , ἵνα μᾶλλον παροξυνθῶσι Θηβαῖοι , καὶ σὺ δίκην δῷς τάχιον 0 .
θήβης δὲ τῆς τοῦ τυράννου γυναικὸς ἐλθούσης πρὸς Πελοπίδαν καὶ λεγούσης θαυμάζειν ὅτι οὕτως ἱλαρός ἐστι δεδεμένος , αὐτὸς ἔφη μᾶλλον θαυμάζειν ἐκείνην , ὅτι μὴ δεδεμένη ὑπομένει Ἀλέξανδρον .
κομισαμένου δ αὐτὸν τοῦ Ἐπαμεινώνδου , χάριν εἶπεν ἔχειν Ἀλεξάνδρῳ ·
πεπειρᾶσθαι γὰρ ἑαυτοῦ νῦν μάλιστα οὐ μόνον πρὸς πόλεμον , ἀλλὰ καὶ πρὸς θάνατον εὐθαρσῶς ἔχοντος 0 .
μάνιος Κούριος , ἐγκαλούντων αὐτῷ τινων ὅτι τῆς αἰχμαλώτου χώρας ὀλίγον ἑκάστῳ μέρος διένειμε τὴν δὲ πολλὴν ἐποίησε δημοσίαν , ἐπηύξατο μηδένα γενέσθαι Ῥωμαίων ὃς ὀλίγην ἡγήσεται γῆν τὴν τρέφουσαν .
σαυνιτῶν δὲ μετὰ τὴν ἧτταν ἀφικομένων πρὸς αὐτὸν καὶ χρυσίον διδόντων , ἔτυχεν ἐν χύτραις ἕψων γογγυλίδας ·
ἀπεκρίνατο δὲ τοῖς Σαυνίταις μηδὲν χρυσίου δεῖσθαι τοιοῦτον δεῖπνον δειπνῶν ·
αὑτῷ δὲ βέλτιον εἶναι τοῦ χρυσίον ἔχειν τὸ κρατεῖν τῶν ἐχόντων 0 .
γάιος Φαβρίκιος τὴν ὑπὸ Πύρρου Ῥωμαίων ἧτταν πυθόμενος , Λαιβῖνον , εἶπε , Πύρρος , οὐκ Ἠπειρῶται Ῥωμαίους νενικήκασιν .
ἐλθὼν δὲ πρὸς Πύρρον περὶ λύσεως αἰχμαλώτων χρυσίον μὲν πολὺ διδόντος οὐκ ἔλαβε ·
τῇ δ ὑστεραίᾳ τὸν μέγιστον ἐλέφαντα τοῦ Πύρρου παρασκευάσαντος ἐξόπισθεν ἀγνοοῦντι τῷ Φαβρικίῳ ῥήξαντα φωνὴν ἐπιφανῆναι ·
καὶ τούτου γενομένου , ἐπιστραφεὶς ὁ Φαβρίκιος καὶ μειδιάσας , ἐμέ , εἶπεν , οὔ τε τὸ χρυσίον ἐχθὲς οὔ τε σήμερον τὸ θηρίον ἐξέπληξε .
τοῦ δὲ Πύρρου παρακαλοῦντος αὐτὸν εἶναι σὺν αὐτῷ καὶ τὴν μετ αὐτὸν ἔχειν ἡγεμονίαν , οὐ δὲ σοί , ἔφη , τοῦτο λυσιτελές ἐστιν ·
ἠπειρῶται γάρ , ἐὰν ἀμφοτέρους γνῶσιν ἡμᾶς , ὑπ ἐμοῦ βασιλεύεσθαι μᾶλλον ἢ σοῦ ἐθελήσουσιν 0 .
ὑπατεύοντι δὲ τῷ Φαβρικίῳ προσέπεμψεν ἐπιστολὴν ὁ τοῦ Πύρρου ἰατρὸς , ἐπαγγελλόμενος , ἐὰν κελεύῃ , φαρμάκοις τὸν Πύρρον ἀποκτενεῖν ὁ δὲ Φαβρίκιος τὴν ἐπιστολὴν πρὸς Πύρρον ἔπεμψεν , αἰσθέσθαι κελεύσας δι ὅ τι καὶ φίλων κάκιστός ἐστι κριτὴς καὶ πολεμίων .
ἐπεὶ δὲ φωράσας τὴν ἐπιβουλὴν ὁ Πύρρος τὸν μὲν ἰατρὸν ἐκρέμασε , τῷ δὲ Φαβρικίῳ τοὺς αἰχμαλώτους ἄνευ λύτρων ἀπέδωκεν , οὐκ ἐδέξατο δωρεὰν ἀλλ ἴσους ἀντέδωκε , μὴ δόξῃ λαμβάνειν μισθὸν οὐ δὲ γὰρ χάριτι Πύρρου μεμηνυκέναι τὴν ἐπιβουλήν , ἀλλ ὅπως μὴ δοκῶσι Ῥωμαῖοι δόλῳ κτείνειν , ὡς φανερῶς νικᾶν οὐ δυνάμενοι .
φάβιος Μάξιμος Ἀννίβᾳ μάχεσθαι μὴ βουλόμενος ἀλλὰ τρίβειν χρόνῳ τὴν δύναμιν αὐτοῦ , καὶ χρημάτων ἐνδεᾶ καὶ σιτίων οὖσαν , ἐπηκολούθει διὰ τῶν τραχέων καὶ ὀρεινῶν ἀντιπαρεξιών ·
καταγελώντων δὲ τῶν πολλῶν καὶ παιδαγωγὸν Ἀννίβα καλούντων , μικρὰ φροντίζων ἐχρῆτο τοῖς αὑτοῦ λογισμοῖς ·
καὶ πρὸς τοὺς φίλους ἔλεγεν ὅτι τὸν σκώμματα φοβούμενον καὶ λοιδορίας δειλότερον ἡγεῖται τοῦ φεύγοντος τοὺς πολεμίους .
ἐπεὶ δὲ τοῦ συνάρχοντος Μινουκίου καταβαλόντος τινὰς τῶν πολεμίων πολὺς ἦν λόγος ὡς ἀνδρὸς ἀξίου τῆς Ῥώμης , μᾶλλον ἔφη τὴν εὐτυχίαν ἢ τὴν ἀτυχίαν τοῦ Μινουκίου φοβεῖσθαι 0 .
καὶ μετὰ μικρὸν ἐνέδρᾳ περιπεσόντος καὶ κινδυνεύοντος ἀπολέσθαι μετὰ τῆς ἑαυτοῦ δυνάμεως , ἐπιβοηθήσας τῶν τε πολεμίων πολλοὺς διέφθειρε κ ἀκεῖνον ἔσωσεν .
ὁ μὲν οὖν Ἀννίβας εἶπε πρὸς τοὺς φίλους , οὐ πολλάκις ὑμῖν πρ οὔλεγον ἐγὼ τὴν ἀπὸ τῶν ὀρῶν νεφέλην ὅτι χειμάσει ποτὲ ἐφ ἡμᾶς ;
μετὰ δὲ τὴν ἐν Κάνναις ἀτυχίαν τῆς πόλεως ἄρχων κατασταθεὶς μετὰ Κλαυδίου Μαρκέλλου , τόλμαν ἔχοντος ἀνδρὸς καὶ φιλομαχοῦντος ἀεὶ πρὸς τὸν Ἀννίβαν , αὐτὸς ἤλπιζεν , εἰ μηδεὶς μάχοιτο , ταχὺ τὴν δύναμιν τοῦ Ἀννίβα παρατεινομένην ἀπαγορεύσειν ἔλεγεν οὖν ὁ Ἀννίβας ὅτι μᾶλλον φοβεῖται Μαρκέλλου μαχομένου Φάβιον μὴ μαχόμενον .
στρατιώτου δέ τινος Λευκανοῦ κατηγορηθέντος πρὸς αὐτόν , ὡς νύκτωρ ἀπὸ τοῦ στρατοπέδου πλανῷτο πολλάκις ἐρῶν γυναικός , τὰ δὲ ἄλλα θαυμαστὸν ἐν τοῖς ὅπλοις πυνθανόμενος εἶναι τὸν ἄνδρα , συλλαβεῖν ἐκέλευσε τὴν ἐρωμένην αὐτοῦ κρύφα καὶ πρὸς αὐτὸν ἀγαγεῖν ·
ὡς δὲ ἤχθη , μεταπεμψάμενος τὸν ἄνθρωπον , οὐ λέληθας , ἔφη , παρὰ τὸν νόμον ἀπονυκτερεύων ἀλλ οὐ δὲ χρηστὸς ὢν πρότερον ἐλελήθεις ·
τὰ μὲν οὖν ἡμαρτημένα λελύσθω τοῖς ἠνδραγαθημένοις , τὸ δὲ λοιπὸν ἔσῃ μεθ ἡμῶν ·
ἔχω γὰρ ἐγγυητήν καὶ προαγαγὼν συνέστησεν αὐτῷ τὸ γύναιον .
ταραντίνους δὲ κατέχοντα φρουρᾷ τὸν Ἀννίβαν πλὴν τῆς ἀκροπόλεως ἀπαγαγὼν πορρωτάτω δι ἀπάτης καὶ τὴν πόλιν ἑλὼν καὶ διαρπάσας , τοῦ γραμματέως ἐπερωτήσαντος τί περὶ τῶν ἱερῶν ἔγνωκεν ἀγαλμάτων , ἀπολίπωμεν , ἔφη , Ταραντίνοις τοὺς θεοὺς κεχολωμένους .
μάρκου δὲ Λιβίου τοῦ τὴν ἀκρόπολιν φρουροῦντος δι ἑαυτὸν ἑαλωκέναι τὴν πόλιν λέγοντος , οἱ μὲν ἄλλοι κατεγέλων , ὁ δὲ Φάβιος εἶπεν ἀληθῆ λέγεις ·
εἰ γὰρ μὴ σὺ τὴν πόλιν ἀπέβαλες , οὐκ ἂν ἐγὼ ἀνέλαβον .
ἤδη δὲ πρεσβύτερος ὤν , ὑπατεύοντος τοῦ υἱοῦ καὶ χρηματίζοντος ἐν δημοσίῳ πολλῶν παρόντων , ἀναβὰς ἐφ ἵππου προῄει ·
πέμψαντος δὲ τοῦ νεανίσκου ῥαβδοῦχον καὶ καταβῆναι κελεύσαντος , οἱ μὲν ἄλλοι διετράπησαν , αὐτὸς δὲ ὁ Φάβιος ἀποπηδήσας τοῦ ἵππου προσέδραμε παρ ἡλικίαν καὶ περιβαλὼν τὸν υἱόν , εὖγε , εἶπεν , ὦ παῖ , φρονεῖς , αἰσθόμενος τίνων ἄρχεις καὶ πηλίκης ἀρχῆς μέγεθος παρείληφας .
σκιπίων δὲ ὁ πρεσβύτερος τὴν ἀπὸ τῶν στρατειῶν καὶ τῆς πολιτείας σχολὴν ἐν γράμμασι διατριβὴν ποιούμενος , ἔλεγεν ὁπότε σχολάζοι , πλείονα πράττειν .
ἐπεὶ δὲ Καρχηδόνα κατὰ κράτος εἷλε καὶ τῶν στρατιωτῶν τινες αἰχμάλωτον λαβόντες εὐπρεπῆ παρθένον ἧκον κομίζοντες , αὐτῷ δὲ ἐδίδοσαν , ἡδέως ἄν , ἔφη , ἔλαβον , εἴπερ ἦν ἰδιώτης καὶ μὴ ἄρχων .
πολιορκῶν δὲ πόλιν Βαθεῖαν , ἧς ὑπερεφαίνετο ναὸς Ἀφροδίτης , ἐκέλευσεν ἐκεῖ τὰς ἐγγύας ὁμολογεῖν , ὡς εἰς τρίτην ἐν τῷ ἱερῷ τῆς Ἀφροδίτης ἀκουσόμενος τῶν διαδικούντων καὶ τοῦτ ἐποίησεν , ὡς προεῖπε , τῆς πόλεως ἁλούσης .
πυνθανομένου δέ τινος ἐν Σικελίᾳ τίνι πεποιθὼς ἐπὶ Καρχηδόνα μέλλει τὸν στόλον περαιοῦν , δείξας αὐτῷ ἐνόπλους ἄνδρας τριακοσίους γυμναζομένους καὶ πύργον ὑψηλὸν ὑπὲρ θαλάττης , οὐδείς , ἔφη , τούτων ἐστὶν ὅστις ἐπὶ τὸν πύργον ἀναβὰς τοῦτον οὐκ ἂν ἑαυτὸν ῥίψειεν ἐπὶ κεφαλὴν ἐμοῦ κελεύσαντος .
ἐπεὶ δὲ διαβὰς τῆς τε γῆς ἐκράτει καὶ τὰ στρατόπεδα τῶν πολεμίων κατέκαυσεν , οἱ Καρχηδόνιοι πέμψαντες ἐποιοῦντο συνθήκας , τά τε θηρία καὶ τὰς ναῦς καὶ τὰ χρήματα δώσειν ὁμολογήσαντες ·
ἀννίβου δὲ καταπλεύσαντος ἐξ Ἰταλίας , μετεμέλοντο ταῖς ὁμολογίαις διὰ τὸ θαρρεῖν πυθόμενος δὲ ὁ Σκιπίων ἔφη μη δὲ βουλομένοις αὐτοῖς ἔτι τὰς σπονδὰς φυλάξειν , ἂν μὴ τάλαντα πεντακισχίλια προσεκτείσωσιν , ὅτι μετεπέμψαντο τὸν Ἀννίβαν .
ἐπεὶ δὲ νικηθέντες οἱ Καρχηδόνιοι κατὰ κράτος περὶ σπονδῶν καὶ εἰρήνης πρέσβεις ἀπέστειλαν πρὸς αὐτόν , ἐκέλευσεν εὐθὺς ἀπιέναι τοὺς ἥκοντας , ὡς οὐκ ἀκουσόμενος πρότερον αὐτῶν ἢ Λεύκιον Τερέντιον ἀγάγωσιν ·
ἦν δὲ Ῥωμαῖος ὁ Τερέντιος , ἐπιεικὴς ἀνήρ , γεγονὼς αἰχμάλωτος ὑπὸ Καρχηδονίων ·
ἐπεὶ δὲ ἧκον ἄγοντες τὸν ἄνδρα , καθίσας ἐν τῷ συμβουλίῳ παρ αὑτὸν ἐπὶ τοῦ βήματος , οὕτως ἐχρημάτισε τοῖς Καρχηδονίοις καὶ κατέλυσε τὸν πόλεμον .
ὁ δὲ Τερέντιος ἐπηκολούθησεν αὐτῷ θριαμβεύοντι πιλίον ἔχων ὥσπερ ἀπελεύθερος 0 ·
ἀποθανόντος δὲ τοῖς ἐπὶ τὴν ἐκφορὰν παραγινομένοις ἐνέχει πίνειν οἰνόμελι καὶ τὰ ἄλλα περὶ τὴν ταφὴν ἐφιλοτιμήθη .
ἀντιόχου δὲ τοῦ βασιλέως μετὰ τὸ διαβῆναι Ῥωμαίους ἐπ αὐτὸν εἰς Ἀσίαν πέμψαντος πρὸς τὸν Σκιπίωνα περὶ διαλύσεως , ἔδει πρότερον , εἶπεν , ἀλλὰ μὴ νῦν , ὁπότε καὶ τὸν χαλινὸν καὶ τὸν ἀναβάτην προσδέδεξαι 0 .
χρήματα δὲ τῆς συγκλήτου λαβεῖν αὐτὸν ἐκ τοῦ ταμιείου ψηφισαμένης , τῶν δὲ ταμιῶν οὐ βουλομένων ἀνοῖξαι τῆς ἡμέρας ἐκείνης , αὐτὸς ἀνοίξειν ἔφη ·
καὶ γὰρ κλείεσθαι δι αὐτὸν πλήσαντα χρημάτων τοσούτων τὸ ταμιεῖον .
πετιλλίου δὲ καὶ Κοΐντου πολλὰ πρὸς τὸν δῆμον αὐτοῦ κατηγορησάντων , εἰπὼν ὅτι τῇ σήμερον ἡμέρᾳ Καρχηδονίους καὶ Ἀννίβαν ἐνίκησεν αὐτὸς μὲν ἔφη στεφανωσάμενος ἀναβαίνειν εἰς τὸ Καπετώλιον θύσων , τὸν δὲ βουλόμενον τὴν ψῆφον ἐκέλευσε φέρειν περὶ αὐτοῦ καὶ ταῦτα εἰπὼν ἀνέβαινεν , ὁ δὲ δῆμος ἐπηκολούθησε τοὺς κατηγόρους ἀπολιπὼν λέγοντας .
τίτος Κοΐντιος οὕτως ἦν εὐθὺς ἐξ ἀρχῆς ἐπιφανής , ὥστε πρὸ δημαρχίας καὶ στρατηγίας καὶ ἀγορανομίας ὕπατος αἱρεθῆναι .
πεμφθεὶς δὲ στρατηγὸς ἐπὶ Φίλιππον εἰς λόγους ἐπείσθη συνελθεῖν αὐτῷ ·
τοῦ δὲ Φιλίππου λαβεῖν ὁμήρους ἀξιοῦντος , ἐκεῖνον μὲν γὰρ εἶναι μετὰ πολλῶν Ῥωμαίων , ἑαυτὸν δὲ μόνον Μακεδόσι 0 1 ·
σὺ γὰρ μόνον , ὁ Κοΐντιος ἔφη , ἑαυτὸν ἐποίησας ἀποκτείνας τοὺς φίλους καὶ συγγενεῖς .
νικήσας δὲ μάχῃ τὸν Φίλιππον ἐκήρυξεν ἐν Ἰσθμίοις ὅτι τοὺς Ἕλληνας ἐλευθέρους καὶ αὐτονόμους ἀφίησιν .
ὅσοι δὲ Ῥωμαίων αἰχμάλωτοι γενόμενοι ἐν τοῖς κατ Ἀννίβαν χρόνοις ἐδούλευον παρὰ τοῖς Ἕλλησι , τούτων ἕκαστον οἱ Ἕλληνες ἐξωνησάμενοι δραχμῶν πεντακοσίων δωρεὰν ἔδωκαν αὐτῷ , κ ἀκεῖνοι θριαμβεύοντι συνηκολούθησαν ἐν Ῥώμῃ πιλία περὶ ταῖς κεφαλαῖς ἔχοντες , ὥσπερ ἔθος ἐστὶ τοῖς ἐλευθερωθεῖσι .
τοὺς δ Ἀχαιοὺς ἐπὶ τὴν Ζακυνθίων νῆσον διανοουμένους στρατεύειν ἐκέλευε φυλάττεσθαι , μὴ καθάπερ αἱ χελῶναι τὴν κεφαλὴν προτείναντες ἔξω τῆς Πελοποννήσου κινδυνεύσωσιν 0 .
ἀντιόχου δὲ τοῦ βασιλέως μετὰ πολλῆς δυνάμεως ἥκοντος εἰς τὴν Ἑλλάδα καὶ πάντων ἐκπεπληγμένων τὰ πλήθη καὶ τοὺς ὁπλισμούς , λόγον εἶπε τοιοῦτον πρὸς τοὺς Ἀχαιούς ·
ἔφη γὰρ ἐν Χαλκίδι παρά τῳ ξένῳ δειπνῶν θαυμάζειν τό τῶν κρεῶν πλῆθος ·
εἰπεῖν δὲ τόν ξένον ὅτι ταῦτα πάντα χοίρειά ἐστιν ἡδύσμασι καὶ σκευασίαις διαφέροντα .
μὴ τοίνυν μη δὲ ὑμεῖς , ἔφη , θαυμάζετε τήν βασιλικήν δύναμιν , λογχοφόρους καὶ καταφράκτους καὶ πεζεταίρους καὶ ἀμφιπποτοξότας ἀκούοντες ·
πάντες γάρ εἰσιν οὗτοι Σύροι ὁπλαρίοις ἀλλήλων διαφέροντες .
φιλοποίμενι δὲ τῷ στρατηγῷ τῶν Ἀχαιῶν ἱππεῖς μὲν πολλοὺς καὶ ὁπλίτας ἔχοντι , χρημάτων δὲ οὐκ εὐποροῦντι , προσπαίζων ἔλεγεν ὅτι χεῖρας ἔχει Φιλοποίμην καὶ σκέλη , γαστέρα δὲ οὐκ ἔχει .
καὶ γὰρ τῇ φύσει τοῦ σώματος ἦν καὶ ὁ Φιλοποίμην τοιοῦτος .
γνάιος Δομίτιος , ὃν Σκιπίων ὁ μέγας ἀνθ ἑαυτοῦ τῷ ἀδελφῷ Λευκίῳ παρακατέστησεν ἐν τῷ πρὸς Ἀντίοχον πολέμῳ , κατασκεψάμενος τὴν τῶν πολεμίων φάλαγγα , καὶ τῶν περὶ αὐτὸν ἡγεμονικῶν εὐθὺς ἐπιχειρεῖν κελευόντων , ἔφη τὴν ὥραν οὐκ ἐπαρκεῖν , ἵνα τοσαύτας μυριάδας κατακόψαντες καὶ διαρπάσαντες τὴν ἀποσκευὴν ἐπανελθόντες εἰς τὸ στρατόπεδον ἑαυτῶν ἐπιμεληθῶσι , τὸ δὲ αὐτὸ ποιήσειν αὔριον καθ ὥραν .
καὶ συμβαλὼν τῇ ὑστεραίᾳ πεντακισμυρίους τῶν πολεμίων ἀνεῖλεν .
πόπλιος Λικίνιος ὕπατος στρατηγός , ἡττηθεὶς ὑπὸ Περσέως τοῦ Μακεδόνων βασιλέως ἱππομαχίᾳ , δισχιλίους ὀκτακοσίους ἀπέβαλε , τοὺς μὲν πεσόντας τοὺς δὲ ἁλόντας ·
ἐπεὶ δὲ μετὰ τὴν μάχην ἔπεμψεν ὁ Περσεὺς πρέσβεις περὶ σπονδῶν καὶ εἰρήνης , ἐκέλευεν ὁ νενικημένος τὸν νενικηκότα Ῥωμαίοις ἐπιτρέπειν τὰ καθ αὑτόν .
παῦλος Αἰμίλιος δευτέραν ὑπατείαν μετελθὼν ἀπέτυχεν ἐπεὶ δὲ τοῦ πρὸς Περσέα καὶ Μακεδόνας πολέμου μῆκος λαμβάνοντος ἀπειρίᾳ καὶ μαλακίᾳ τῶν στρατηγῶν , ἐκεῖνον ὕπατον ἀπέδειξαν , οὐκ ἔφη χάριν ἔχειν αὐτοῖς ·
οὐ γὰρ αὐτὸς ἀρχῆς δεόμενος , ὡς ἐκείνων ἄρχοντος , ᾑρῆσθαι στρατηγός 0 .
ἐλθὼν δὲ εἰς οἶκον ἐξ ἀγορᾶς καὶ τὴν Τερτίαν τὸ θυγάτριον εὑρὼν δεδακρυμένον ἐπυνθάνετο τὴν αἰτίαν εἰπούσης δὲ ὅτι Περσεὺς τέθνηκεν ἡμῖν ʽ κυνίδιον δ ἦν οὕτως ὀνομαζόμενον ʽ , ἀγαθῇ τύχῃ , εἶπεν , ὦ θύγατερ , καὶ δέχομαι τὸν οἰωνόν .
εὑρὼν δὲ ἐπὶ στρατοπέδου πολλὴν θρασύτητα καὶ λαλιὰν παραστρατηγούντων καὶ πολυπραγμονούντων ἐκέλευσεν ἡσυχίαν ἔχειν καὶ ποιεῖν ὀξείας τὰς μαχαίρας μόνον , αὑτῷ δὲ τῶν ἄλλων μελήσειν .
τὰς δὲ νυκτερινὰς φυλακὰς ἐκέλευσεν φυλάττειν ἄνευ λόγχης καὶ ξίφους , ὅπως ἀμύνασθαι τοὺς πολεμίους ἀπεγνωκότες μᾶλλον καὶ διαμαχοῦνται πρὸς τὸν ὕπνον .
ἐμβαλὼν δὲ διὰ τῶν ἄκρων εἰς Μακεδονίαν καὶ συντεταγμένους ἰδὼν τοὺς πολεμίους , τοῦ Νασικᾶ παρακαλοῦντος αὐτὸν εὐθὺς ἐπιχειρεῖν εἴγε τὴν σήν , εἶπεν , ἡλικίαν εἶχον , αἱ δὲ πολλαί με πεῖραι κωλύουσιν ἐκ πορείας πρὸς φάλαγγα συντεταγμένην μάχεσθαι .
νικήσας δὲ τὸν Περσέα καὶ τὰς ἐπινικίους ποιούμενος ἑστιάσεις ἔλεγε τῆς αὐτῆς ἐμπειρίας εἶναι στράτευμα φοβερώτατον πολεμίοις καὶ συμπόσιον ἥδιστον φίλοις παρασχεῖν .
τοῦ δὲ Περσέως αἰχμαλώτου γενομένου καὶ παρακρουομένου τὸν θρίαμβον , ἐπὶ σοί , εἶπε , τοῦτ ἐστίν , ἐξουσίαν διδοὺς αὐτῷ ἑαυτὸν ἀνελεῖν .
χρημάτων δὲ ἀπείρων εὑρεθέντων , αὐτὸς μὲν οὐκ ἔλαβε , τῷ δὲ γαμβρῷ Τουβέρωνι φιάλην ἀργυρᾶν ὁλκῆς πέντε λιτρῶν ἀριστεῖον ἔδωκε .
καὶ τοῦτό φασι πρῶτον εἰς τὸν Αἰλίων οἶκον εἰσελθεῖν κειμήλιον ἀργυροῦν .
τεττάρων δὲ παίδων ἀρρένων αὐτῷ γεγονότων , δύο μὲν πρότερον ἐτύγχανεν ἐκδεδωκὼς ἑτέροις θέσθαι ·
δυοῖν δὲ ὄντων ἐπὶ τῆς οἰκίας ὁ μὲν ἡμέραις πέντε πρὸ τοῦ θριάμβου , τετταρεσκαίδεκα γεγονὼς ἔτη , ἀπέθανεν , ὁ δὲ ὕστερον πέντε τοῦ θριάμβου , δωδεκαέτης 0 1 .
προελθὼν δέ , τοῦ δήμου συναλγοῦντος αὐτῷ καὶ συμπενθοῦντος , νῦν ἔφη περὶ τῆς πατρίδος ἀδεὴς γεγονέναι καὶ ἀκίνδυνος , ὁπότε τῶν εὐτυχημάτων τὴν νέμεσιν εἰς τὸν οἶκον ἀπερεισαμένης τῆς τύχης ὑπὲρ πάντων αὐτὸς ἀναδέδεκται .
κάτων ὁ πρεσβύτερος ἐν τῷ δήμῳ τῆς ἀσωτίας καὶ πολυτελείας καθαπτόμενος εἶπεν ὡς χαλεπόν ἐστι λέγειν πρὸς γαστέρα ὦτα μὴ ἔχουσαν .
θαυμάζειν δὲ πῶς σῴζεται πόλις , ἐν πωλεῖται πλείονος ἰχθὺς ἢ βοῦς .
λοιδορῶν δέ ποτε τὴν ἐπιπολάζουσαν γυναικοκρατίαν , πάντες , εἶπεν , ἄνθρωποι τῶν γυναικῶν ἄρχουσιν , ἡμεῖς δὲ πάντων ἀνθρώπων , ἡμῶν δὲ αἱ γυναῖκες 0 1 .
ἔφη δὲ βούλεσθαι μᾶλλον εὐεργετήσας μὴ κομίσασθαι χάριν ἢ μὴ ὑποσχεῖν κόλασιν ἀδικήσας , καὶ πᾶσιν ἀεὶ τοῖς ἁμαρτάνουσι χωρὶς ἑαυτοῦ δοῦναι συγγνώμην 0 .
παρορμῶν δὲ τοὺς ἄρχοντας ἐπιτιμᾶν τοῖς ἁμαρτάνουσιν ἔλεγε τοὺς δυναμένους κωλύειν τοὺς κακῶς ποιοῦντας , ἐὰν μὴ κωλύωσι , κελεύειν .
τῶν δὲ νέων ἔφη χαίρειν τοῖς ἐρυθριῶσι μᾶλλον ἢ τοῖς ὠχριῶσι 0 .
στρατιώτην δὲ μισεῖν , ὃς ἐν τῷ περιπατεῖν τὰς χεῖρας , ἐν δὲ τῷ μάχεσθαι τοὺς πόδας κινεῖ , ῥέγχει δὲ μεῖζον ἢ ἀλαλάζει 0 .
κάκιστον δὲ ἔλεγεν ἄρχοντα εἶναι τὸν ἄρχειν ἑαυτοῦ μὴ δυνάμενον .
μάλιστα δὲ ἐνόμιζε δεῖν ἕκαστον ἑαυτὸν αἰδεῖσθαι ·
μηδένα γὰρ ἑαυτοῦ μηδέποτε χωρὶς εἶναι 0 .
πολλῶν δὲ ὁρῶν ἀνισταμένους ἀνδριάντας , ἐμοῦ δέ , ἔφη , ἐρωτᾶν βούλομαι μᾶλλον τοὺς ἀνθρώπους , διὰ τί ἀνδριὰς οὐ κεῖται Κάτωνος ἢ διὰ τί κεῖται .
φείδεσθαι δὲ τῆς ἐξουσίας παρεκάλει τοὺς δυναμένους , ὅπως ἀεὶ παραμένοι τὸ ἐξεῖναι .
τοὺς δὲ τῆς ἀρετῆς τὴν τιμὴν ἀφαιροῦντας ἔλεγε τὴν ἀρετὴν ἀφαιρεῖν τῆς νεότητος .
τὸν δὲ ἄρχοντα ἢ κριτὴν ἔλεγε δεῖν μή τε ὑπὲρ τῶν δικαίων λιπαρεῖσθαι μή τε ὑπὲρ τῶν ἀδίκων ἐκλιπαρεῖσθαι .
τὴν δὲ ἀδικίαν ἔλεγε , τοῖς ἀδικοῦσι κ ἂν μὴ φέρῃ κίνδυνον , ἅπασι φέρειν .
τῷ δὲ γήρᾳ πολλῶν αἰσχρῶν παρόντων ἠξίου μὴ προστιθέναι τὴν ἀπὸ τῆς κακίας αἰσχύνην .
τὸν δὲ ὀργιζόμενον ἐνόμιζε τοῦ μαινομένου χρόνῳ διαφέρειν .
ἥκιστα δὲ φθονεῖσθαι τοὺς τῇ τύχῃ χρωμένους ἐπιεικῶς καὶ μετρίως 0 ·
οὐ γὰρ ἡμῖν ἀλλὰ τοῖς περὶ ἡμᾶς φθονοῦσι .
τοὺς δὲ σπουδάζοντας ἐν τοῖς γελοίοις ἔλεγεν ἐν τοῖς σπουδαίοις ἔσεσθαι καταγελάστους .
τὰς καλὰς πράξεις ἔλεγε δεῖν καταλαμβάνειν πράξεσι καλαῖς , ἵνα μὴ τῆς δόξης ἀπορρέωσιν .
ἐπετίμα δὲ τοῖς πολίταις ἀεὶ τοὺς αὐτοὺς αἱρουμένοις ἄρχοντας ·
δόξετε γάρ , εἶπεν , μὴ πολλοῦ τὸ ἄρχειν ἄξιον ἢ μὴ πολλοὺς τοῦ ἄρχειν ἀξίους ἡγεῖσθαι 0 .
τὸν δὲ τοὺς παραλίους ἀγροὺς πεπρακότα προσεποιεῖτο θαυμάζειν ὡς ἰσχυρότερον τῆς θαλάττης 0 ·
ἃ γὰρ ἐκείνη μόλις ἐπικλύζει , οὗτος ῥᾳδίως καταπέπωκε .
τιμητείαν δὲ μετιὼν καὶ τοὺς ἄλλους ὁρῶν δεομένους τῶν πολλῶν καὶ κολακεύοντας , αὐτὸς ἐβόα τὸν δῆμον ἀποτόμου χρείαν ἔχειν ἰατροῦ καὶ μεγάλου καθαρμοῦ ·
δεῖν οὖν μὴ τὸν ἥδιστον , ἀλλὰ τὸν ἀπαραίτητον αἱρεῖσθαι 0 .
καὶ ταῦτα λέγων ᾑρέθη πρὸ πάντων .
διδάσκων δὲ τοὺς νέους εὐθαρσῶς μάχεσθαι , πολλάκις ἔλεγε τοῦ ξίφους τὸν λόγον μᾶλλον καὶ τὴν φωνὴν τῆς χειρὸς τρέπειν καὶ καταπλήττειν τοὺς πολεμίους .
ἐπεὶ δὲ πολεμῶν τοῖς περὶ τὸν Βαῖτιν ποταμὸν οἰκοῦσιν εἰς κίνδυνον ὑπὸ πλήθους τῶν πολεμίων κατέστη , τῶν μὲν Κελτιβήρων ἐπὶ διακοσίοις ταλάντοις βουλομένων βοηθεῖν , τῶν δὲ Ῥωμαίων οὐκ ἐώντων ὁμολογεῖν μισθὸν ἀνθρώποις βαρβάροις , ἁμαρτάνειν ἔφησεν αὐτούς ·
νικῶντας μὲν γὰρ ἀποδώσειν οὐ παρ αὑτῶν ἀλλὰ παρὰ τῶν πολεμίων ἡττωμένων δέ , μή τε τοὺς ἀπῃτημένους μή τε τοὺς ἀπαιτοῦντας ἔσεσθαι 0 .
πλείονας δὲ πόλεις ἑλών , ὥς φησι , τῶν ἡμερῶν ἃς διέτριψεν ἐν τοῖς πολεμίοις , οὐδὲν αὐτὸς πλέον ἔλαβεν ὧν ἔφαγε καὶ ἔπιεν ἐκ τῆς πολεμίας .
τῶν δὲ στρατιωτῶν ἑκάστῳ λίτραν ἀργύρου διανείμας φησὶ βέλτιον εἶναι πολλοὺς ἔχοντας ἀργύριον ἢ ὀλίγους χρυσίον ἀπὸ τῆς στρατείας ἐπανελθεῖν τῶν γὰρ ἀρχόντων οὐδὲν ἄλλο δεῖν ἐν ταῖς ἐπαρχίαις ἢ τὴν δόξαν αὐξάνεσθαι 0 1 .